บาทแข็งกด “ทองไทย” ลง 50 บ. ทองคำแท่ง ขายออกบาทละ 26,400 รูปพรรณ 26,900 บ.
บาทแข็งกด “ทองไทย” ลง 50 บ. ทองคำแท่ง ขายออกบาทละ 26,400 รูปพรรณ 26,900 บ. 
บาทแข็งกด “ทองไทย” ลง 50 บ. ทองคำแท่ง ขายออกบาทละ 26,400 รูปพรรณ 26,900 บ.
2 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (2 ก.พ.64) เมื่อเวลา 09.26 น.ที่ผ่านมา ราคาปรับลดลง 50 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ตลอดทั้งวันมีการประกาศราคาทั้งหมด 7 รอบ รวมราคาปรับขึ้น 250 บาท ส่วนเงินบาทเช้านี้ยังแข็งค่าหลุด 30 บาท บริเวณ 29.98 บาท เป็นปัจจัยลบต่อทองในประเทศ
โดยราคาทองคำแท่งวันนี้ รับซื้ออยู่ที่บาทละ 26,300.00 บาท ขายออกที่ราคาบาทละ 26,400.00 บาท
ทองรูปพรรณ รับซื้ออยู่ที่ราคาบาทละ 25,832.64 บาท ขายออกที่บาทละ 26,900.00 บาท
ราคาทองคำ Spot เช้านี้เคลื่อนไหวที่บริเวณ 1,862 ดอลลาร์  ในขณะที่ราคาทองคำโคเม็กซ์ปิดตลาดเมื่อคืนที่ผ่านมาปรับเพิ่มขึ้น 13.6 ดอลลาร์ สู่ระดับ 1,863.9 ดอลลาร์  เนื่องจากได้รับแรงหนุนจากที่ราคาโลหะเงินที่พุ่งขึ้นแตะระดับสูงสุดในรอบ 8 ปี อันเนื่องมาจากคำสั่งซื้อของนักลงทุนรายย่อย